સિડની : ઓસ્ટ્રેલિયામાં એક મહિલા પર પોતાની બંન્ને પુત્રીઓનું 7 વર્ષની ઉંમરે જ ખતનાં કરાવવાનો આરોપ છે અને તેની પર હાલ કેસ ચાલી રહ્યો છે. કોર્ટમાં સુનવણી દરમિયાન પીડિત યુવતીએ પોતાનું નિવેદન નોંધાવ્યું હતું. જેમાં જણાવાયું હતું કે જ્યારે તેનું ખાતનાં કરવામાં આવ્યું ત્યારે તેને જણાવાયું કે તે એક રાજકુમારી છે અને એક બગીચામાં ફરી રહી છે તેવો અનુભવ થશે. ન્યૂ સાઉથ વેલ્સની સુપ્રીમ કોર્ટમાં કિશોરીનો રેકોર્ડેડ ઇન્ટરવ્યું ચલાવવામાં આવ્યો જેમાં તેણે કહ્યું કે તેનાં કારણે ખુબ જ પીડા થાય છે. જો કે આ અમારી સંસ્કૃતિનો હિસ્સો છે અને દરેક બાળકીએ આ યાતના ભોગવવી પડે છે.